***O caderno rosa de Lori Lamby*** é unha obra narrativa en lingua portuguesa da autora brasileira Hilda Hilst, incluída dentro do Ciclo obsceno da autora. As obras que conforman este conxunto son cualificadas a miúdo como "xénero pornográfico" posto que trata de maneira directa e sen tabús a sexualidade. Foi publicada en 1990 por Massao Ohno.

Sinopse
-------

A obra de Hilda Hilst inclúe con frecuencia unha certa obscenidade. *O caderno rosa de Lori Lamby* está moi marcada polo erotismo. O tema da obra aborda claramente a sexualidade, posto que o argumento trata dunha nena de oito anos que narra as súas experiencias sexuais co fin de axudar ao seu pai, que é escritor e necesita escribir un libro pornográfico, tal como llo pediu o seu editor.

Un dos elementos máis transgresores da obra é o feito de que a escritura do diario se realiza ás costas dos pais de Lori, é dicir, non son conscientes do que a súa filla escribe e por tanto tampouco son conscientes da súa sexualidade. A obra está marcada por tres polos éticos que abranguen toda a obra: a historia debátese ou enfróntase no que atinxe ao ben e ao mal; a lei do mercado; e o imperativo do goce. Ao remate da novela, cando os pais descobren o diario da filla, Lori di que quere axudar ao pai a escribir unha historia pornográfica de éxito para compracer a petición do editor do seu pai e gañar diñeiro. E, para iso, quería inserir parte dos textos atopados entre os proxectos do seu pai.

En canto á lei do mercado inscríbese por baixo do ben e do mal, nas propias cousas que substitúen aos ideais. A súa lei diríxese cara á produción e o consumo comprendidos como a propia finalidade do sistema. Neste caso, fai referencia ao obxectivo do editor que pensa nos números de vendas. O editor defende que o escritor debe satisfacer o gusto do público, e debe prostituír a súa prosa (tal como prostituír os encantos da filla).

Temática e estilo
-----------------

*O caderno rosa de Lori Lamby* destaca pola mestura de inxenuidade e perversión representada mediante o personaxe infantil de Lori Lamby. Ademais está construída a partir do dobre sentido da palabra "lingua" que achega un carácter obsceno e provocador á obra. Hilst achega o dobre sentido confundindo voluntariamente o instrumento da linguaxe, coa lingua como órgano físico, que funciona, para o personaxe Lori Lamby, como acceso ao coñecemento, recoñecemento e pracer. Nas súas fantasías, Lori é iniciada por homes que lle proporcionan un triplo pracer: o sexo, o coñecemento e o diñeiro, tal como se reflicte no seguinte diálogo:

> 
> 
> Lory: "Mami ensinoume que a miña cousiña chámase beizos. [...] Non sei que é mongoloide, logo vou procurar no dicionario que eu teño. ¿Que quere dicir esa expresión "puta"? Síntocho ben. ¿Ti sábelo? Estou aquí para instruírme.
> 
>

Análise
-------

Hilda Hilst trata o tema da sexualidade desde os seus inicios, móstranos as súas complicacións e achégase a un tema tabú na época dos 90 cunha naturalidade e liberdade sorprendentes. Da mesma maneira Hilda Hilst non se identifica con esta Lori de 8 anos que experimenta a súa sexualidade engadindo na contraportada da obra unha foto propia súa cando tiña esa mesma idade.

A obscenidad presente na obra permite unha comparación coas obras de Marqués de Sade, en especial con *Eugenia de Franval*, obra coa cal comparte a desvinculación das relacións sexuais coa reprodución. No caso do libro *O caderno rosa de Lori Lamby* o sexo está relacionado unicamente co pracer de Lori, posto que aínda non chegou á etapa da puberdade e por tanto non é imposible que se dea esta reprodución.

Vendo a relación do personaxe principal coa sexualidade presente na obra, deberíase considerar *O caderno rosa de Lori Lamby* como unha obra obscena ou pornográfica? Hilda Hilst afirma que se considerou unha obra repugnante, pero na súa opinión trátase dunha obra pornográfica para nenos, descríbese a si mesma como unha escritora pornográfica, e considera *O caderno de Lori Lamby* pornografía infantil.

Notas
-----

1. ↑  Véjar, F. (6 de agosto de 2004). "La poeta del erotismo". *El Mercurio*.
2. ↑  *En torno de Hilda Hilst*. Nilze Maria de Azeredo Reguera e Susanna Busato
3. ↑  (Hilst, 2005, p.18-9.)
4. ↑  "Copia arquivada". Arquivado dende o orixinal o 13 de abril de 2018. Consultado o 15 de xuño de 2018.
5. ↑  "Copia arquivada". Arquivado dende o orixinal o 16 de xuño de 2018. Consultado o 15 de xuño de 2018.